CELEX: 32020D1391
Language: hu
Date: 2020-10-02 00:00:00
Title: A Bizottság (EU) 2020/1391 végrehajtási határozata (2020. október 2.) az afrikai sertéspestis németországi előfordulásával összefüggő egyes védekezési intézkedésekről (az értesítés a C(2020) 6889. számú dokumentummal történt) (Csak a német nyelvű szöveg hiteles) (EGT-vonatkozású szöveg)

5.10.2020   
               
               
                  HU
               
               
                  Az Európai Unió Hivatalos Lapja
               
               
                  L 321/5
               
            
         A BIZOTTSÁG (EU) 2020/1391 VÉGREHAJTÁSI HATÁROZATA
         (2020. október 2.)
         az afrikai sertéspestis németországi előfordulásával összefüggő egyes védekezési intézkedésekről
         
            
               (az értesítés a C(2020) 6889. számú dokumentummal történt)
            
         
         (Csak a német nyelvű szöveg hiteles)
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a belső piac megvalósításának céljával a Közösségen belüli kereskedelemben alkalmazható állategészségügyi ellenőrzésekről szóló, 1989. december 11-i 89/662/EGK tanácsi irányelvre (1) és különösen annak 9. cikke (4) bekezdésére,
         tekintettel az egyes élőállatok és állati termékek Unión belüli kereskedelmében a belső piac megvalósításának céljával alkalmazandó állategészségügyi ellenőrzésekről szóló, 1990. június 26-i 90/425/EGK tanácsi irányelvre (2) és különösen annak 10. cikke (4) bekezdésére,
         mivel:
         
                     (1)
                  
                  
                     Az afrikai sertéspestis a házisertéseket és a vadon élő sertéseket sújtó fertőző vírusos betegség, amely súlyosan érintheti a sertéstenyésztés jövedelmezőségét, megzavarva az Unión belüli kereskedelmet és a harmadik országokba irányuló exportot.
                  
               
                     (2)
                  
                  
                     Az afrikai sertéspestis vadon élő sertésekben való előfordulása esetén fennáll a veszély, hogy a kórokozó más, vadon élő sertéspopulációkra, illetve sertéstenyésztő gazdaságokra is átterjedhet.
                  
               
                     (3)
                  
                  
                     A 2002/60/EK tanácsi irányelv (3) az afrikai sertéspestis elleni védekezésre vonatkozóan meghatározza azokat a minimumintézkedéseket, melyeket az Unió területén alkalmazni kell. A 2002/60/EK irányelv 15. cikke bizonyos intézkedések annak megállapítását követő meghozataláról rendelkezik, hogy az afrikai sertéspestis egy vagy több esetben vadon élő sertést fertőzött meg.
                  
               
                     (4)
                  
                  
                     Németország tájékoztatta a Bizottságot az afrikai sertéspestissel kapcsolatosan a területén jelenleg fennálló helyzetről, miután az említett szövetségi tagállam Brandenburg tartományában 2020. szeptember végén a betegség előfordulását észlelték egy esetben, és a 2002/60/EK irányelv 15. cikkének megfelelően egy sor intézkedést hozott, többek között kijelölte a fertőzött területet, ahol a betegség elterjedésének megakadályozása érdekében az irányelv 15. cikkében említett intézkedések alkalmazandók.
                  
               
                     (5)
                  
                  
                     Az Unión belüli kereskedelem szükségtelen megzavarásának megelőzése, valamint a harmadik országok által felállított indokolatlan kereskedelmi akadályok elkerülése érdekében az érintett tagállammal együttműködve uniós szinten meg kell határozni, hogy Németországban mely terület minősül afrikai sertéspestissel fertőzött területnek.
                  
               
                     (6)
                  
                  
                     Ennek megfelelően e határozat mellékletében fel kell tüntetni Németország területén belül a fertőzött területet, és meg kell határozni a szóban forgó körzet fennállásának időtartamát.
                  
               
                     (7)
                  
                  
                     Az e határozat hatálya alá tartozó fertőzött terület hozzáadódik az (EU) 2020/1270 bizottsági végrehajtási határozat (4) hatálya alá tartozó fertőzött területhez.
                  
               
                     (8)
                  
                  
                     Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A HATÁROZATOT:
         
            1. cikk
            Németország gondoskodik arról, hogy az általa kijelölt fertőzött terület – ahol a 2002/60/EK irányelv 15. cikkében meghatározott intézkedések alkalmazandók – magában foglalja legalább az e határozat mellékletében felsorolt területeket.
         
         
            2. cikk
            Ezt a határozatot 2020. november 30-ig kell alkalmazni.
         
         
            3. cikk
            Ennek a határozatnak a Németországi Szövetségi Köztársaság a címzettje.
         
         
            Kelt Brüsszelben, 2020. október 2-án.
            
               
                  a Bizottság részéről
               
               Sztella KIRIAKÍDISZ
               
                  a Bizottság tagja
               
            
         
         
            (1)  HL L 395., 1989.12.30., 13. o.
         
         
            (2)  HL L 224., 1990.8.18., 29. o.
         
         
            (3)  A Tanács 2002/60/EK irányelve (2002. június 27.) az afrikai sertéspestis elleni védekezésre vonatkozó külön rendelkezések megállapításáról, valamint a fertőző sertésbénulás (Teschen-betegség) és az afrikai sertéspestis tekintetében a 92/119/EGK irányelv módosításáról (HL L 192., 2002.7.20., 27. o.).
         
            (4)  A Bizottság (EU) 2020/1270 végrehajtási határozata (2020. szeptember 11.) az afrikai sertéspestis németországi előfordulásával összefüggő egyes átmeneti védekezési intézkedésekről (HL L 297. I, 2020.9.11., 1. o.).
      
      
         
            MELLÉKLET
            
                        A Németország területén fertőzöttnek nyilvánított, az 1. cikkben említett területek
                     
                     
                        Az alkalmazási időszak vége
                     
                  
                        
                           Landkreis Oder-Spree
                        
                        
                                    —
                                 
                                 
                                    Gemeinde Jakobsdorf mit den Gemarkungen Petersdorf (B), Sieversdorf, Pillgram, Jacobsdorf
                                 
                              
                                    —
                                 
                                 
                                    Gemeinde Briesen mit der Gemarkung Biegen
                                 
                              
                                    —
                                 
                                 
                                    Gemeinde Müllrose
                                 
                              
                                    —
                                 
                                 
                                    Gemeinde Groß Lindow
                                 
                              
                                    —
                                 
                                 
                                    Gemeinde Brieskow-Finkenheerd
                                 
                              
                     
                        2020. november 30.
                     
                  
                        
                           Landkreis Märkisch-Oderland
                        
                        
                                    —
                                 
                                 
                                    Gemeinde Neutrebbin mit den Gemarkungen Altbarnim, Wuschewier
                                 
                              
                                    —
                                 
                                 
                                    Gemeinde Neuhardenberg mit den Gemarkungen Neuhardenberg, Quappendorf, Wulkow bei Trebnitz
                                 
                              
                                    —
                                 
                                 
                                    Gemeinde Vierlinden mit den Gemarkungen Alt Rosental, Görlsdorf, Diedersdorf, Neuentempel, Marxdorf, Friedersdorf
                                 
                              
                                    —
                                 
                                 
                                    Gemeinde Letschin
                                 
                              
                                    —
                                 
                                 
                                    Gemeinde Gusow-Platkow
                                 
                              
                                    —
                                 
                                 
                                    Gemeinde Seelow
                                 
                              
                                    —
                                 
                                 
                                    Gemeinde Zechin
                                 
                              
                                    —
                                 
                                 
                                    Gemeinde Bleyen-Genschmar
                                 
                              
                                    —
                                 
                                 
                                    Gemeinde Golzow
                                 
                              
                                    —
                                 
                                 
                                    Gemeinde Küstriner Vorland
                                 
                              
                                    —
                                 
                                 
                                    Gemeinde Alt Tucheband
                                 
                              
                                    —
                                 
                                 
                                    Gemeinde Lindendorf
                                 
                              
                                    —
                                 
                                 
                                    Gemeinde Reitwein
                                 
                              
                                    —
                                 
                                 
                                    Gemeinde Podelzig
                                 
                              
                                    —
                                 
                                 
                                    Gemeinde Lebus
                                 
                              
                                    —
                                 
                                 
                                    Gemeinde Fichtenhöhe
                                 
                              
                                    —
                                 
                                 
                                    Gemeinde Lietzen
                                 
                              
                                    —
                                 
                                 
                                    Gemeinde Falkenhagen (Mark)
                                 
                              
                                    —
                                 
                                 
                                    Gemeinde Zeschdorf
                                 
                              
                                    —
                                 
                                 
                                    Gemeinde Treplin
                                 
                              
                     
                        2020. november 30.
                     
                  
                        
                           Kreisfreie Stadt Frankfurt (Oder)
                        
                     
                     
                        2020. november 30.